'Moguća je suradnja s HDZ-om ili sa SDP-om nakon izbora'

Ne isključujem mogućnost dogovora s HDZ-om i SDP-om nakon izbora, no prije će se oni međusobno dogovoriti, rekao je Božo Petrov, čelnik Mosta

<p><strong>Ne isključujem mogućnost dogovora s HDZ-om i SDP-om nakon izbora</strong>, no prije će se oni međusobno dogovoriti, rekao je Božo Petrov, čelnik Mosta u četvrtak za<strong> RTL. </strong><br/> - <strong>MOST je dobio poziv za konzultacije kod predsjednice koje su zakazane</strong> za petak te ćemo joj ponoviti iste poruke. M<strong>i smo za izbore, apsolutno nismo za nikakvo preslagivanje</strong>, ni s jednom niti s drugom opcijom. Meni je uopće smiješno komentirati mogućnost preslagivanja koji su najavljivali zadnjih tjedan dana. Mislim da je HDZ-u danas postalo jasno nakon svega što je bilo da nikada neće doći do 76 glasova - rekao je Petrov. <br/> - Nikada nismo razgovarali s Oreškovićem o mogućnosti suradnje MOST-a i njega jer je on došao kao nestranački mandatar - rekao je Petrov. <br/> - Nakon izbora, mislim da se ne možemo dogovoriti s ovakvom političkom gardom jer su nas i HDZ i SDP prevarili. Vjerujem, budući da su pokazali visoku razinu kompromisa zadnjih mjeseci, a to se vidi i danas - <strong>i jedni i drugi su glasali za opoziv Oreškovića, da će se oni lakše dogovoriti nego što će biti s nama</strong>. Neću biti zatvoren, to ćemo vidjeti, ne isključujem mogućnost dogovora s jednom ili drugom stranom nakon izbora - rekao je Petrov. </p>